**NEMZETKÖZI VERSENYFILMEK**

**A 15. BuSho fesztivál versenyprogramjának összeállítása ismét jelentős fejtörést okozott az 5 tagú előzsűrinek, melynek persze hangot is adtak összefoglalójukban, illetve kiemelték, hogy sokkal több minőségi rövidfilm érkezett, mint amennyit versenybe lehet sorolni. És valóban, ha statisztikailag nézzük a dolgot, az ezer nevezésből beválasztott 70 versenyfilm, csupán 7%-ot engedélyez, de természetesen az időkorlát mindig meghatározó és hát dönteni már pedig kell! És ők döntöttek is, persze a lehető legjobban, mert a nézők már csak az esszenciát kapják majd a fesztiválon, melyhez egy kis étvágygerjesztőt állítottunk össze az alábbiakban a nemzetközi vízeken.**

****Az észt animátorok mellett a németek is több alkotással szállnak versenybe, mint a [**Love Me, Fear Me**](https://vimeo.com/244457807) Veronica Solomontól, ami nem más, mint egy tánc-metafora az érzésről, szerepeinkről és az általunk készített formákról vagy épp a [**Nest, mely Sonja Rohleder**](https://youtu.be/0FSWPk51lRU) filmje egy naiv paradicsom-madárról. Persze francia animáció nélkül sincs fesztivál, így aztán Anne Larricq rendező [**Il s’est passé quelque chose**](https://vimeo.com/304140045) című remekében a tengerparti hosszú hétvége utolsó napját látjuk, ahol mindenki utoljára látja egymást, és hirtelen mindenki vonzóbbnak talál mindenkit.

Persze kiváló kísérleti filmek is lesznek a programban, mint az **El sueño beato**, a spanyol David Pantaleón alkotása, melyben egy nap a tengerparti napozók misztikus élménynek lettek szemtanúi, amikor egy Szűz Máriát ábrázoló anyajegyre figyelnek fel egy furcsa hapsi testén. Az egyedi interpretációjú bibliai beach-feeling az idei fesztivál ékköve lehet. Aztán a funkcionális és esztétikai értékek ütközését dolgozza fel az olasz Luca Cioci kísérleti filmje a [**Medium Rare**](https://vimeo.com/318065814).

A svájci rendező, Zoel Aeschbacher, a panelházak szomorú, összefirkált világába visz [**Bonobo**](https://vimeo.com/253804347) című filmjében és még egy ennél is szomorúbb világba kanyarodik velünk, ugyanis egy mozgáságban korlátozott nyugdíjas sorsába enged betekintést. Edgar Burgos tempós, szépen ábrázolt filmje, a [**Boyplay**](https://vimeo.com/261294910) egy internátusban élő gyerekek csoportjának "élet-halál harcára" történő időskori visszaemlékezés.

2 német hölgy, Alma Buddecke és Marleen Valin, a Baden-Württembergi Filmakadémián követte el a [**Hot Dog**](https://vimeo.com/335429126) című alkotást, melyben Hannah szexualitása gyakorlatilag egy pillanat alatt megváltozott, amikor felfedezte a Play Station joystickjának rezgési funkcióját. Emancipáció parafrázis! Az orosz Anton Mamykin [**White Mark**](https://vimeo.com/317273146) című alkotásából kiderül, hogy a föld alatt is zajlik az élet, amikor a romantikus szénbányász és az álmodozó büfésnő összetalálkozik. Minden szénrajongónak kötelező darab.

A [**Collective.ME**](https://vimeo.com/297696407) egy ironikus vígjáték Lettországból a hazugságokról és a hit elvesztéséről, melynek során egy kis faluban egy papírgyárba várják a minisztérium látogatását. Az **If <Girlfriend Deluxe>** című igazán brit filmben Steve Moss, rendező elgondolkodik, hogy milyen is lehet a tökéletes barátnő, majd Mexikó elnökének utolsó hivatali napjaiba enged bepillantást a [**Mamartuile**](https://vimeo.com/256562291) című alkotásban Alejandro Saevich.

**15. BuSho Nemzetközi Rövidfilm Fesztivál 2019. augusztus 27-től a Puskin moziban, az Art+ Cinemában és az Olasz Kultúrintézetben, majd pedig további vidéki városokban, Sopron Búgócsiga, Debrecen Modem, Szeged Grand Café!** [**www.busho.hu**](http://www.busho.hu)